
Joonis 1.1. Objekti asukoht Võrumaal. 
1. Seletuskiri

1.1. Üldosa

Käesoleva projektiga on lahendatud Kurejaama kinnistul oleva sidemasti elektriliitumine, Kurenurme külas, Võru vallas, Võrumaal.
Kaabli- ja õhuliinitrasside projekteeritud (trassi)pikkused selguvad töömahtude tabelist ja asendiplaanilt, arvutuslikud pikkused (koos varuga) on esitatud asendiplaani joonistel, elektriskeemidel ja spetsifikatsioonis.
Projekteerimistöö aluseks on OÜ Elektrilevi lähteülesanne (lisa 1). Projekti koostamisel on aluseks võetud OÜ Elektrilevi „Nõuded elektrivarustuse projektidele“, „Ehitusseadus“, „Seadme ohutuse seadus” ning õigusaktid ja standardid:
· EVS-EN 61140:2016 Kaitse elektrilöögi eest. Ühisnõuded paigaldistele ja seadmetele;

· EVS-HD 60364-4-41:2017 Madalpingelised elektripaigaldised;

· EVS-HD 60364-4-43:2023 Ehitiste elektripaigaldised. Osa 4-43: Kaitseviisid. Liigvoolukaitse;

· EVS-HD 60364-4-443:2016 Ehitiste elektripaigaldised;

· EVS-HD 60364-5-54:2011 Madalpingelised elektripaigaldised;
· EVS-EN 50110-1:2023 Elektripaigaldiste käit;

Seitse päeva enne liiniehitustööde algust on ehitajal kohustus võtta ühendust kinnistute valdajatega, teavitades neid tööde teostamisest nende maaüksusel ning arvestama nende tingimuste ja nõudmistega. Tööd teostatakse Elektrilevi OÜ Võru piirkonna varahalduriga kooskõlastatult, teavitatakse käidukorraldajat ja projektijuhti. Meetmed ohutuks tööks elektriseadmetel ja nende kaitsetsoonis määrata kindlaks tööjuhatuse koosolekul enne tööde alustamist. Ehitustöödel tekkinud küsimused ja probleemid, mida pole kajastatud käesolevas projektis või on ebaselged, lahendatakse töö käigus kooskõlastatult projekteerija ja tellijaga. 

Tööd teostada vastavalt Eesti Vabariigis kehtivatele normatiividele ja seadustele ning kinni pidada töötervishoiu, tööohutuse ja elektriohutuse nõuetest. Järgida häid töötegemise tavasid.
NB! Tööd toimuvad järgmiste riigimaanteede kinnistutel ja kaitsevööndites: 

· 25115 Linnamäe-Säre tee km. 5,07
1.1.1. MP liinid ja kilbid

Tabel 2.1. MP maakaablid
	Kaabli nr
	Algus
	Lõpp
	Mark
	Pikkus, m
	Märkused

	MPL448393
	772MPHK
	LK240892
	Al. 4G50
	69/77
	31m lahtise kaevega, 38m kinniselt. Lahtisel kaevel kaitsta 750N toruga. 


Vastavalt asendiplaani joonisele LC5062-1 rajada uus maakaabelliin. Kaabel paigaldada minimaalselt 1,5m sügavusele. Ristumisel 25115 Linnamäe-Säre teega rajada kaablitrass kinniselt. Lahtisel kaevel märgistada kaabel märkelindiga, mis paigaldada kaabli kaitsetorust 30cm kõrgemale. Lahtisel kaevel kasutada 750N rõngasjäikusega kaablikaitsetoru, et tagada kaabli kaitse ka raudtee hooldussõidukitega kaablitrassil liiklemisel (täismass 43 t, teljekoormus 11,5 t). NB! Kasutada kaablitrassi rajamiseks maksimaalselt 40cm laiuse kopaga ekskavaatorit, et vältida pinnasenihkeid! Puurimiskaevikute kaevamisel on lubatud laiem kaevik, kuid sellisel juhul tuleb kaevik toestada või ennetava meetmena kaevata kaeviku küljed diagonaalselt.  
NB! Ristumisel AS Eesti Raudtee-le kuuluva sidetrassiga kaitsta sidetrass kuni 2m ulatuses poolitatava kaitsetoruga. Sidekaabli läheduses teostada kaevetööd käsitsi! Sidetrassi sügavus selgitada välja enne kaevetöödega alustamist!
Kaablitrassi rajamiseks arvestada vajadusega puhastada liinikoridori puudest ja võsast, orienteeruv ala 35m2.
Olemasolev 722MPHK asendada samas asukohas 122386LK kõrval laiema jaotuskilbiga. Olemasolevad kilbid Jumax-i toodang. Demonteeritav kilp suunata tagastuvasse materjali. Uue kilbi komplekteerimisel lähtuda elektriskeemist. Kilbi maandamiseks kasutada olemasoleva kilbi maandust. 
Vastavalt asendiplaanile paigaldada sidemasti piirdeaia äärde uus soklil 1-kohaline liitumiskilp LK240892. Kilbi uks jääb suunaga pinnastee poole. Kilbile ehitada kordusmaandus maandustakistusega mitte üle 100 oomi. Kilbist 1m raadiusega paigaldada potentsiaalitasandusrõngas 0,3m sügavusele. Kilp komplekteerida vastavalt elektriskeemile, kilpi paigaldada PLC-tüüpi arvesti. Kilbi tüüpskeem 1A 63A. 

1.1.2. Tähistused
Tähistuste paigaldamisel pidada kinni kehtiva dokumendi P346 -  (0,4…20) kV võrgustandardi osa nr 10 “Identifitseerimine ja tähistamine” nõuetest. 
2. Taastamine
Ehitus- ja demonteerimistööde käigus tekkinud kahjustuste ulatus sõltub ehitusajast. Ehitajal lasub kohustus taastada tööde käigus kahjustada saanud pinnas, siluda ja täita mehhanismide poolt tekitatud jäljed ning demonteeritud liini mastiaugud, samuti vajunud pinnasega kaablitrass. Kõlvikult koristada tööde käigus tekkinud ehitusjäätmed ja muu ehituspraht (traadi jupid, RB tükid vms.). Rööbaste tekitamisel tööde käigus tuleb need pärast töid siluda. Taastada tööde käigus rikutud haljastus vähemalt tööde eelnevasse seisukorda kasvumulla ja muru- või heinaseemnega, orienteeruv taastamise maht 35m2.
Taastada raudtee hooldustöödeks vajalik pinnastee pärast kaabli paigaldamist. Teealal tihendada pinnas iga 20cm järel kihiti, et tagada tee püsivus ka rasketehnikaga liiklemisel. Vajadusel kasutada tagasitäite viimases kihis väljakaevatud pinnase asemel kruusa. 
3. Ehitustööde dokumenteerimine ja järelevalve

Ehitustööde dokumenteerimisel lähtuda Eesti Vabariigi “Ehitusseadustikust” ja Elektrilevi elektripaigaldise kasutuselevõtu protseduurist. Ehituse järelevalvet teostab elektrivõrgu käidukorraldaja. Kõik kõrvalekalded projektist kooskõlastada tellija ja projekteerijaga ning fikseerida kirjalikult.

4. Käidujuhend

Käesoleva projekti järgi ehitatavate elektripaigaldiste käidul kasutada Elektrilevi OÜ varem kehtestatud käidujuhendeid.   
5.   Spetsifikatsioon
Tabel 6.1. Põhimaterjalide ja seadmete spetsifikatsioon.

	Nr
	Nimetus
	Mark
	MÜ
	KOKKU
	MÄRKUSED

	1
	Kaabel 1 kV
	Al.4G50
	m
	77
	

	2
	Kuumkahanev otsamuhv
	eelnevale
	kmpl
	2
	

	3
	Kaablikaitsetoru
	Ø110 1250 N
	m
	39
	

	4
	Kaablikaitsetoru
	Ø110 750 N
	m
	35
	

	5
	Kaablikaitsetoru
	Ø75 750 N
	m
	2
	

	6
	Poolitatav kaitsetoru
	Ø75 750 N
	m
	2
	

	7
	Märkelint (varuga)
	
	m
	35
	

	8
	Liitumiskilp
	1-kohaline, soklil
	kmpl
	1
	Vastavalt elektriskeemile

	9
	Arvesti
	PLC
	tk
	1
	

	10
	Kilbi maanduspaigaldis
	Juhe, klemmid, vardad
	kmpl
	1
	

	11
	Kilbi võti
	metallist
	tk
	1
	

	12
	Jaotuskilp 
	kuni 5 fiidriga, soklil
	kmpl
	1
	Vastavalt elektriskeemile

	13
	Kergkruus
	Kilbi sokliosa täiteks
	L
	40
	

	14
	Must muld ja muru/heinaseeme
	
	m3
	3
	

	15
	Kruus
	
	m3
	0,5
	pinnastee katte taastamisel

	16
	Märketulp
	
	tk
	1
	


            1)Materjalide kogused võivad muutuda sõltuvalt pinnasest ja tööde teostamise iseloomust
         *On lubatud asendamine ELV poolt heaks kiidetud vähemalt samaväärsete toodetega

